88 C. PLINII HIST. NAT. LIB. XXXV. 



coquitur per se carbonibus puris, donec cinis fit. Op- 

 timum ex omnibus quod melinum vocant ab insula 

 Melo, ut diximus. Nulli vis major neque adstringendi , 

 neque denigrandi, neque indurandi. Nullum spissius. 

 Oculorum scabritias extnut : combustum utilius epi- 

 phoris inhibendis. Sic et ad pruritus corporis. Sangui- 

 nem quoque sistit in totum , foris illitum. Vulsis pilis ex 

 aceto illitum, renascentem mollit lanuginem. 



Summa omnium generum vis in adstringendo : unde 

 nomen Graecis. Ob id oculorum vitiis aptissima sunt. 

 Sanguinis fluxiones inhibet cum adipe. Sic et infantium 

 ulcra. Putrescentia ulcerum compescit cum adipe, et 

 hydropicorum eruptiones siccat. Et aurium vitia cum 

 succo punici mali : et unguium scabritias, cicatricum- 

 que duritias, et pterygia, ac perniones. Phagedaenas ul- 

 cerum ex aceto , aut cum galla , pari pondre cremata : 

 lepras cum succo olerum : cum salis vero duabus parti- 

 bus, vitia qu serpunt : lendes et alia capillorum ani- 

 malia, permixtum aqu. Sic et ambustis prodest, et 

 furfuribus corporum cum sero picis. Infunditur et dys- 

 entericis. Uvam quoque in ore comprimit, ac tonsillas. 

 Ad omnia, quae in ceteris generibus diximus, eficacius 

 intelligitur ex Melo advectum. Nain ad reliquos usus 

 vitae in coriis lanisque perficiendis , quanti sit momenti 

 significatum est. 



